Joomise ja maailma tunnetamise koha pealt olen nõus. Joomine kaotab ära osa maailmast.    Aga selle mehe lause oli ju, et ta tahaks joomisest lahti saada... Vähemalt sõnades oli tal see soov, iseasi kas see kunagi realiseerunud oleks. Võib-olla panid su sõnad teda mõtlema, aga tõenäolisem on, et need mõtted olid liiga kauged ja  kõrged tema jaoks. Kuidas see asi peaks käima, et kas enne saada kaineks, et suuta elu üle järele mõtelda või hakata mõtlema purjus olles ja siis selle tagajärjel otsustada kaineks hakata. Mina pakuksin, et loogiline oleks esimene järjekord, sinu nõuanne käis teise viisi kohta. Ma arvan, et su jutt ei aidanud teda, sest olles purjus, ei suuda inimene loogiliselt mõtelda.    Ega ma ei arvagi, et suvalisi joodikuid peaks päästma hakkama. Mulle tundub, et tema arusaamise tasemelt polnud sinu  nõuandes peale halvakspanu muud sõnumit. Sina ehk õppisid temalt midagi, aga tema sinult ilmselt mitte. Sest sina lähtusid enda, mitte tema tasemelt.